               19.6.2018

               SL

               Uradni list Evropske unije

               C 215/243

         P8_TA(2016)0395
   Zahteva za odvzem imunitete Jean-Marieju Le Penu
   Sklep Evropskega parlamenta z dne 25. oktobra 2016 o zahtevi za odvzem imunitete Jean-Marieju Le Penu (2016/2108(IMM))
   (2018/C 215/36)

      Evropski parlament,

               —

               obravnava zahtevi za odvzem imunitete Jean-Marieju Le Penu, ki ju je generalna državna tožilka 14. marca 2016 posredovala pritožbenemu sodišču v Parizu, 8. junija 2016 pa sta bili razglašeni na plenarnem zasedanju, in sicer v zvezi s postopkoma, ki potekata pred preiskovalnim sodnikom na okrožnem sodišču v Parizu zaradi nagovarjanja k rasnemu sovraštvu (2211/15/21 in 2226/15/9) in se oba nanašata na isto vprašanje,

               —

               po zaslišanju Jean-Marieja Le Pena v skladu s členom 9(5) Poslovnika,

               —

               ob upoštevanju členov 8 in 9 Protokola št. 7 o privilegijih in imunitetah Evropske unije ter člena 6(2) Akta o volitvah poslancev Evropskega parlamenta s splošnimi neposrednimi volitvami z dne 20. septembra 1976,

               —

               ob upoštevanju sodb Sodišča Evropske unije z dne 12. maja 1964, 10. julija 1986, 15. in 21. oktobra 2008, 19. marca 2010, 6. septembra 2011 in 17. januarja 2013 (1),

               —

               ob upoštevanju člena 26 ustave Francoske republike,

               —

               ob upoštevanju člena 5(2), člena 6(1) in člena 9 Poslovnika,

               —

               ob upoštevanju poročila Odbora za pravne zadeve (A8-0301/2016),

               A.

               ker sta preiskovalna sodnika okrožnega sodišča v Parizu zahtevala, da se Jean-Marieju Le Penu zaradi domnevne storitve kaznivega dejanja odvzame poslanska imuniteta;

               B.

               ker člen 9 Protokola št. 7 o privilegijih in imunitetah Evropske unije določa, da člani Evropskega parlamenta uživajo na ozemlju svoje države članice imunitete, priznane članom parlamenta te države;

               C.

               ker se v skladu s členom 26 ustave Francoske republike zoper poslanca parlamenta ne sme odrediti sodni postopek ali preiskava, niti se ga ne sme aretirati, pridržati ali obsoditi zaradi izraženega mnenja ali glasu, ki ga je izrekel pri opravljanju svojih dolžnosti, in ker noben poslanec parlamenta zaradi kaznivega dejanja ali delikta ne sme biti aretiran oz. se mu ne sme drugače odvzeti ali omejiti prostosti brez odobritve parlamenta;

               D.

               ker se v skladu s členom 8 Protokola št. 7 o privilegijih in imunitetah Evropske unije zoper člana Evropskega parlamenta ne sme začeti preiskava, ne sme biti priprt niti se zoper njega ne sme začeti sodni postopek zaradi mnenja ali glasu, ki ga je izrekel pri opravljanju svojih dolžnosti;

               E.

               ker je namen te določbe zagotoviti, da poslanci Evropskega parlamenta načeloma uživajo pravico do svobode izražanja, hkrati pa ta pravica ne pomeni, da jim je dovoljeno klevetati, obrekovati, spodbujati k sovraštvu ali podajati trditve, ki škodijo ugledu, ali druge izjave, ki so v nasprotju s členom 21 Listine Evropske unije o temeljnih pravicah;

               F.

               ker je treba določbe o poslanski imuniteti tolmačiti v luči vrednot, ciljev in načel evropskih Pogodb;

               G.

               ker se ta absolutna imuniteta poslancev Evropskega parlamenta ne nanaša zgolj na mnenja, ki jih izrazijo na uradnih sejah Parlamenta, temveč tudi tista, ki jih izrazijo drugje, na primer v medijih, če obstaja „povezava med izraženim mnenjem in poslanskimi dolžnostmi“;

               H.

               ker je Jean-Marie Le Pen obtožen, da je v videoposnetku, ki je bil 6. junija 2014 objavljen na internetu, javno pozval k rasnemu sovraštvu;

               I.

               ker ne obstaja nikakršna povezava med sporno izjavo in parlamentarnimi dolžnostmi Jean-Marieja Le Pena, torej Jean-Marie Le Pen pri tem ni opravljal svojih dolžnosti poslanca Evropskega parlamenta;

               J.

               ker ni znakov za sum, da gre za fumus persecutionis, tj. za poskus oviranja parlamentarnega dela Jean-Marieja Le Pena;

               1.

               se odloči, da odvzame imuniteto Jean-Marieju Le Penu;

               2.

               naroči svojemu predsedniku, naj ta sklep in poročilo pristojnega odbora nemudoma posreduje pristojnim organom Francoske republike.

      (1)  Sodba Sodišča z dne 12. maja 1964 v zadevi Wagner proti Fohrmann in Krier, 101/63, ECLI:EU:C:1964:28; sodba Sodišča z dne 10. julija 1986 v zadevi Wybot proti Faure in drugi, 149/85, ECLI:EU:C:1986:310; sodba Splošnega sodišča z dne 15. oktobra 2008 v zadevi Mote proti Parlamentu, T-345/05, ECLI:EU:T:2008:440; sodba Sodišča z dne 21. oktobra 2008 v združenih zadevah Marra proti De Gregorio in Clemente, C-200/07 in C-201/07, ECLI:EU:C:2008:579; sodba Splošnega sodišča z dne 19. marca 2010 v zadevi Gollnisch proti Parlamentu, T-42/06, ECLI:EU:T:2010:102; sodba Sodišča z dne 6. septembra 2011 v zadevi Patriciello, C-163/10, ECLI:EU:C:2011:543; sodba Splošnega sodišča z dne 17. januarja 2013 v zadevi Gollnisch proti Parlamentu, T-346/11 in T-347/11, ECLI:EU:T:2013:23.


               19.6.2018

               SL

               Uradni list Evropske unije

               C 215/245

         P8_TA(2016)0396
   Zahteva za zaščito privilegijev in imunitete Jane Collins
   Sklep Evropskega parlamenta z dne 25. oktobra 2016 o zahtevi za zaščito privilegijev in imunitete Jane Collins (2016/2087(IMM))
   (2018/C 215/37)

      Evropski parlament,

               —

               ob upoštevanju zahteve Jane Collins z dne 3. maja 2016, razglašene na plenarnem zasedanju 11. maja 2016 za zaščito njenih privilegijev in imunitete v okviru civilnega postopka zoper njo pred Queen’s Bench Division pri High Court of Justice v Londonu (zahtevek št. HQ14DO4882),

               —

               po zagovoru Jamesa Carverja, ki je v skladu s členom 9(5) Poslovnika zastopal Jane Collins,

               —

               ob upoštevanju členov 7, 8 in 9 Protokola št. 7 o privilegijih in imunitetah Evropske unije ter člena 6(2) Akta o volitvah poslancev Evropskega parlamenta s splošnimi neposrednimi volitvami z dne 20. septembra 1976,

               —

               ob upoštevanju sodb Sodišča Evropske unije z dne 12. maja 1964, 10. julija 1986, 15. in 21. oktobra 2008, 19. marca 2010, 6. septembra 2011 in 17. januarja 2013 (1),

               —

               ob upoštevanju člena 5(2), člena 7 in člena 9 Poslovnika,

               —

               ob upoštevanju poročila Odbora za pravne zadeve (A8-0297/2016),

               A.

               ker je Jane Collins zahtevala zaščito svojih poslanskih privilegijev in imunitete v zvezi s civilnim postopkom zoper njo pred Queen’s Bench Division pri High Court of Justice v Londonu;

               B.

               prvič, ker se zahteva nanaša na zaščito pravice poslanca Evropskega parlamenta iz člena 7 Protokola, da se ne sme upravno ali kako drugače omejevati njegovega prostega gibanja do kraja zasedanja Evropskega parlamenta ali nazaj;

               C.

               ker je ta del zahteve povezan z navedbo Jane Collins, da zaradi narokov v sodnem postopku zoper njo ni mogla potovati na parlamentarne seje;

               D.

               ker pa se člen 7 Protokola ne uporablja za omejitve, ki izhajajo iz sodnih postopkov, saj to urejajo posebna pravila iz členov 8 in 9 Protokola (2), zato zahteva za zaščito poslanskega privilegija na podlagi sklicevanja na člen 7 Protokola ni dopustna;

               E.

               drugič, ker se zahteva nanaša na zaščito pravice poslanca Evropskega parlamenta iz člena 8 Protokola, da se zoper njega ne sme začeti preiskava, ne sme biti priprt niti se zoper njega ne sme začeti sodni postopek zaradi mnenja ali glasu, ki ga je izrekel pri opravljanju svojih dolžnosti;

               F.

               ker je ta del zahteve povezan s civilno tožbo zoper Jane Collins v Združenem kraljestvu za odškodnino in kvalificirano odškodnino zaradi domnevnega klevetanja in obrekovanja, pa tudi za sodno prepoved ponovitve spornih izjav;

               G.

               ker se sodni postopek zaradi klevetanja in obrekovanja nanaša na obtožbe, ki jih je Jane Collins izrekla na kongresu stranke;

               H.

               ker velja poslanska imuniteta iz člena 8 Protokola le za mnenja, ki jih je poslanec Evropskega parlamenta izrekel pri opravljanju svojih dolžnosti;

               I.

               ker velja, da so izjave poslanca Evropskega parlamenta izven prostorov te institucije izražene med opravljanjem parlamentarnih nalog le, če so te izjave subjektivna ocena, ki ima neposredno, očitno povezavo z opravljanjem teh nalog (3);

               J.

               ker ni neposredne, očitne povezave med spornimi izjavami Jane Collins in njenimi nalogami poslanke Evropskega parlamenta, saj niso povezane z njenimi dejavnostmi poslanke Evropskega parlamenta ali politikami Evropske unije, obenem pa so bile izjave dane v okviru nacionalne politične razprave;

               K.

               ker se za sporne izjave zato ne uporablja člen 8 Protokola;

               1.

               se odloči, da ne zaščiti privilegijev in imunitete Jane Collins;

               2.

               naroči svojemu predsedniku, naj ta sklep in poročilo pristojnega odbora nemudoma posreduje organom Združenega kraljestva, vključno s sodnikom višjega sodišča Markom D. J. Warbyjem.

      (1)  Sodba Sodišča z dne 12. maja 1964 v zadevi Wagner proti Fohrmann in Krier, 101/63, ECLI:EU:C:1964:28; sodba Sodišča z dne 10. julija 1986 v zadevi Wybot proti Faure in drugi, 149/85, ECLI:EU:C:1986:310; sodba Splošnega sodišča z dne 15. oktobra 2008 v zadevi Mote proti Parlamentu, T-345/05, ECLI:EU:T:2008:440; sodba Sodišča z dne 21. oktobra 2008 v združenih zadevah Marra proti De Gregorio in Clemente, C-200/07 in C-201/07, ECLI:EU:C:2008:579; sodba Splošnega sodišča z dne 19. marca 2010 v zadevi Gollnisch proti Parlamentu, T-42/06, ECLI:EU:T:2010:102; sodba Sodišča z dne 6. septembra 2011 v zadevi Patriciello, C-163/10, ECLI:EU:C:2011:543; sodba Splošnega sodišča z dne 17. januarja 2013 v zadevi Gollnisch proti Parlamentu, T-346/11 in T-347/11, ECLI:EU:T:2013:23.

      (2)  Sodba Splošnega sodišča z dne 15. oktobra 2008 v zadevi Mote proti Parlamentu, T-345/05, ECLI:EU:T:2008:440, točki 49 in 51.

      (3)  sodba Sodišča z dne 6. septembra 2011 v zadevi Patriciello, C-163/10, ECLI: EU:C:2011:543.


title: Sklep Političnega in varnostnega odbora (SZVP) 2018/992 z dne 11. julija 2018 o imenovanju poveljnika sil misije EU v vojaški misiji Evropske unije, ki prispeva k usposabljanju somalskih varnostnih sil (EUTM Somalia) (EUTM Somalia/1/2018)

text:
               13.7.2018

               SL

               Uradni list Evropske unije

               L 177/12

         SKLEP POLITIČNEGA IN VARNOSTNEGA ODBORA (SZVP) 2018/992
   z dne 11. julija 2018
   o imenovanju poveljnika sil misije EU v vojaški misiji Evropske unije, ki prispeva k usposabljanju somalskih varnostnih sil (EUTM Somalia) (EUTM Somalia/1/2018)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti člena 38 Pogodbe,
   ob upoštevanju Sklepa Sveta 2010/96/SZVP z dne 15. februarja 2010 o vojaški misiji Evropske unije, ki prispeva k usposabljanju somalskih varnostnih sil (1), in zlasti člena 5 Sklepa,
   ob upoštevanju naslednjega:

               (1)

               Svet je na podlagi člena 5(1) Sklepa 2010/96/SZVP pooblastil Politični in varnostni odbor (PVO), da v skladu s členom 38 Pogodbe o Evropski uniji sprejme ustrezne odločitve glede političnega nadzora in strateškega vodenja vojaške misije Evropske unije, ki prispeva k usposabljanju somalskih varnostnih sil (EUTM Somalia), vključno s sklepi o imenovanju naslednjih poveljnikov misije EU.

               (2)

               S Sklepom Sveta (SZVP) 2017/971 (2) je bila linija poveljevanja EUTM Somalia spremenjena. Sklep Političnega in varnostnega odbora (SZVP) 2016/396 (3) je bil zato razveljavljen in za poveljnika sil misije EU za EUTM Somalia je bil imenovan brigadni general Maurizio MORENA.

               (3)

               PVO je 26. junija 2017 sprejel Sklep (SZVP) 2016/1160 (4), s katerim je za poveljnika misije EU za EUTM Somalia imenoval polkovnika Pietra ADDISA, in sicer kot naslednika brigadnega generala Maurizia MORENA.

               (4)

               Vojaški odbor EU je 18. junija 2018 priporočil, naj PVO za poveljnika sil misije EU za EUTM Somalia imenuje polkovnika Mattea Giacoma SPREAFICA, da na tem mestu s 16. julijem 2018 nasledi brigadnega generala Pietra ADDISA.

               (5)

               V skladu s členom 5 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo. Danska zato ne sodeluje pri sprejetju tega sklepa, ki zanjo ni zavezujoč in se v njej ne uporablja –

         SPREJEL NASLEDNJI SKLEP:
   Člen 1
   Polkovnik Matteo Giacomo SPREAFICO se s 16. julijem 2018 imenuje za poveljnika sil misije EU v vojaški misiji Evropske unije, ki prispeva k usposabljanju somalskih varnostnih sil (EUTM Somalia).
   Člen 2
   Ta sklep začne veljati na dan sprejetja.

      V Bruslju, 11. julija 2018

            Za Politični in varnostni odbor

            Predsednik

         W. STEVENS

      (1)  UL L 44, 19.2.2010, str. 16.

      (2)  Sklep Sveta (SZVP) 2017/971 z dne 8. junija 2017 o ureditvah za načrtovanje in izvajanje vojaških misij EU, v okviru SVOP, brez izvršilnih pooblastil ter o spremembi sklepov 2010/96/SZVP o vojaški misiji Evropske unije, ki prispeva k usposabljanju somalskih varnostnih sil, 2013/34/SZVP o vojaški misiji Evropske unije, ki prispeva k usposabljanju malijskih oboroženih sil (EUTM Mali) in (SZVP) 2016/610 o misiji Evropske unije za vojaško usposabljanje v okviru SVOP v Srednjeafriški republiki (EUTM RCA) (UL L 146, 9.6.2017, str. 133).

      (3)  Sklep Političnega in varnostnega odbora (SZVP) 2016/396 z dne 15. marca 2016 o imenovanju poveljnika misije EU v vojaški misiji Evropske unije, ki prispeva k usposabljanju somalskih varnostnih sil (EUTM Somalia), in razveljavitvi Sklepa (SZVP) 2015/173 (EUTM Somalia/1/2016) (UL L 73, 18.3.2016, str. 99).

      (4)  Sklep Političnega in varnostnega odbora (SZVP) 2017/1160 z dne 26. junija 2017 o imenovanju poveljnika sil misije EU v vojaški misiji Evropske unije, ki prispeva k usposabljanju somalskih varnostnih sil (EUTM Somalia) (EUTM Somalia/1/2017) (UL L 167, 30.6.2017, str. 37).


Odločba Komisije z dne 26/06/2018 o razglasitvi združljivosti koncentracije s skupnim trgom (Zadeva št. COMP/M.8919 - Permira VI G.P. / Exclusive France Holding and Exclusive Management SAS) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 26/06/2018 o razglasitvi združljivosti koncentracije s skupnim trgom (Zadeva št. COMP/M.8954 - Baring Private Equity Asia Fund VI / PAI Partners SAS) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 31/08/2018 o razglasitvi združljivosti koncentracije s skupnim trgom (Zadeva št. COMP/M.8983 - SPIGAS S.r.l. / CANARBINO S.p.A. / MIOGAS S.r.l.) v skladu z Uredbo Sveta (ES) št. 139/2004 (Besedilo v angleškem jeziku je edino verodostojno)


Odločba Komisije z dne 31/08/2018 o razglasitvi združljivosti koncentracije s skupnim trgom (Zadeva št. COMP/M.9043 - ZF Friedrichshafen AG / Gustav Magenwirth GmbH & Co. KG / Brake Force One GmbH) v skladu z Uredbo Sveta (ES) št. 139/2004 (Besedilo v nemškem jeziku je edino verodostojno)


title: Sklep Sveta (SZVP) 2018/1249 z dne 18. septembra 2018 o ukrepu Evropske unije v podporo mehanizmu Združenih narodov za preverjanje in inšpekcijske preglede v Jemnu

text:
                  19.9.2018

                  SL

                  Uradni list Evropske unije

                  L 235/14

         SKLEP SVETA (SZVP) 2018/1249
         z dne 18. septembra 2018
         o ukrepu Evropske unije v podporo mehanizmu Združenih narodov za preverjanje in inšpekcijske preglede v Jemnu
         SVET EVROPSKE UNIJE JE –
         ob upoštevanju Pogodbe o Evropski uniji in zlasti člena 28(1) Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Varnostni svet Združenih narodov je 14. aprila 2015 sprejel Resolucijo (RVSZN) 2216 (2015), s katero je bil uveden embargo na dobavo, prodajo ali prenos orožja in pripadajočega materiala vseh vrst Aliju Abdullahu Salehu, nekdanjemu predsedniku Jemna, in nekaterim drugim osebam, pa tudi drugim osebam in subjektom, ki bi jih na seznam uvrstil ustrezni odbor Varnostnega sveta za sankcije.

                     (2)

                     Generalni sekretar Združenih narodov se je v skladu z zahtevo jemenske vlade z dne 6. avgusta 2015 in RVSZN 2216 (2015) v pismu jemenski vladi z dne 11. avgusta 2015 strinjal z vzpostavitvijo mehanizma Združenih narodov (ZN) za preverjanje in inšpekcijske preglede (v nadaljnjem besedilu: UNVIM), da bi bil pritok trgovskega blaga v Jemen karseda nemoten in da se oživi gospodarstvo države.

                     (3)

                     UNVIM deluje od 5. maja 2016. Urad Združenih narodov za projektne storitve (v nadaljnjem besedilu: UNOPS) v imenu Urada ZN za usklajevanje humanitarnih zadev, jemenske vlade in zadevnih držav članic ZN operativno izvaja in upravlja UNVIM.

                     (4)

                     Svet je 3. aprila 2017 poudaril, kako pomembno je, da se zagotovi učinkovito in pravočasno procesiranje trgovskega ladijskega prometa v Jemen, in v celoti podprl nadaljnje delovanje UNVIM ter popolno in neovirano izvajanje njegovega mandata. Svet je pozval tudi k doslednemu izvajanju ciljno usmerjenega embarga na orožje, ki ga je uvedel Varnostni svet ZN, in v tej zvezi ponovno opozoril na strogo dosledno uporabo pravil iz Skupnega stališča Sveta 2008/944/SZVP (1).

                     (5)

                     UNVIM je 27. decembra 2017 predstavil predlog, katerega cilj je okrepitev in razširitev njegovih dejavnosti še za eno leto, tj. do marca 2019, zlasti z nadaljnjim pospešenjem postopka odobritve pošiljk trgovskega blaga ter s povečanjem njegovih zmogljivosti za napotitve dodatnega osebja in virov v zadevna pristanišča. Ta okrepitev terja podporo za povečanje obsega osebja UNVIM in pridobitev dodatne inšpekcijske opreme zanj. Unija bi morala finančno prispevati k tej podpori.

                     (6)

                     Svet je 25. junija 2018 poudaril, da je treba zagotavljati učinkovito in pravočasno procesiranje trgovskega ladijskega prometa, tudi kar zadeva gorivo, v zadevnih pristaniščih, hkrati pa je v celoti podprl nadaljnje delovanje UNVIM ter popolno in neovirano izvajanje njegovega mandata, sklenil pa je tudi, da bo razmislil o okrepitvi UNVIM.

                     (7)

                     Za tehnično izvajanje tega sklepa bi bilo treba pooblastiti UNOPS. Prispevek Unije za UNVIM bo bistveno pripomogel k temu, da bo UNVIM lahko še naprej opravljal naloge spremljanja in inšpekcijskih pregledov za namene zagotavljanja, da bo trgovski tovor, ki vstopa v jemenske teritorialne vode, v skladu z RVSZN 2216 (2015). Če bi se mandat ali potrebe UNVIM spremenile tako, da bi ustreznost ali relevantnost projekta pri uresničevanju njegovih ciljev postala vprašljiva, bo morala Unija temu ustrezno ponovno preučiti svoj prispevek.

                     (8)

                     Za nadzor nad pravilno uporabo finančnega prispevka Unije bi morala biti odgovorna Komisija –

               SPREJEL NASLEDNJI SKLEP:

            Člen 1

               1.   Unija podpira splošni cilj UNVIM, tj. prispevati k ponovni vzpostavitvi neoviranega prostega pritoka trgovskega blaga v Jemen z zagotavljanjem preglednega in učinkovitega postopka odobritve pošiljk trgovskega blaga, namenjenih v jemenska pristanišča, ki niso pod nadzorom jemenske vlade.

               2.   Specifični cilji tega projekta so naslednji:

                           —

                           povečati pritok trgovskega tovora v Jemen z nadaljnjim pospešenjem postopka odobritve pošiljk trgovskega blaga in prepričati ladjarske družbe, da sta pristanišči Hudajda in Salif ponovno dostopni,

                           —

                           povečati zmogljivosti UNVIM za napotitve dodatnega osebja in virov v Džibuti, King Abdullah Port (Saudova Arabija) ter pristanišča v Salalahu in Soharju (Oman) ter Dubaju (Združeni arabski emirati), pa tudi njegovo zmogljivost za odzivanje v primeru, če se med trajanjem projekta nanj prenesejo dodatne pristojnosti v pristanišču Hudajda.

               3.   Unija s tem sklepom Sveta prispeva h kritju stroškov, povezanih z okrepitvijo UNVIM, in tako pomaga tudi pri odzivu na potrebe jemenskega prebivalstva kot elementu širše humanitarne strategije.
               Dejavnosti projekta so podrobno opisane v Prilogi.

            Člen 2

               1.   Za izvajanje tega sklepa je odgovoren visoki predstavnik Unije za zunanje zadeve in varnostno politiko (VP).

               2.   Za tehnično izvedbo dejavnosti iz člena 1 je pooblaščen UNOPS. To nalogo opravlja pod pristojnostjo VP. V ta namen se VP po potrebi dogovarja z UNOPS.

            Člen 3

               1.   Referenčni finančni znesek za izvajanje projekta iz člena 1(2) znaša 4 915 504,24 EUR.

               2.   Znesek za obdobje šestih mesecev po sklenitvi sporazuma o financiranju iz odstavka 4 tega člena znaša 2 748 472,96 EUR. Preostali znesek 2 167 031,28 EUR se uporabi, če tako odloči Svet, po pregledu iz člena 5(2).

               3.   Odhodki, ki se financirajo iz zneska iz odstavka 1, se upravljajo v skladu s postopki in pravili, ki se uporabljajo za proračun Unije.

               4.   Komisija nadzira pravilnost upravljanja odhodkov iz odstavka 1. V ta namen z UNOPS sklene sporazum o financiranju. V sporazumu o financiranju se določi, da mora UNOPS zagotoviti prepoznavnost prispevka Unije.

               5.   Komisija si prizadeva skleniti sporazum o financiranju iz odstavka 4 čim prej po 18. septembru 2018. Svet obvesti o kakršnih koli težavah v tem postopku in o datumu sklenitve sporazuma o financiranju.

            Člen 4

               1.   VP o izvajanju tega sklepa poroča Svetu na podlagi rednih poročil, ki jih pripravi UNVIM, tudi o mesečnih srečanjih usmerjevalnega odbora UNVIM. Ta poročila so podlaga za oceno, ki jo opravi Svet.

               2.   Komisija Svetu priskrbi informacije o finančnih vidikih izvajanja projekta iz člena 1.

            Člen 5

               1.   Ta sklep začne veljati na dan sprejetja.

               2.   Svet pregleda ta sklep pet mesecev po datumu sklenitve sporazuma o financiranju iz člena 3(4).

               3.   Ta sklep preneha veljati 12 mesecev po datumu sklenitve sporazuma o financiranju med Komisijo in UNOPS iz člena 3(4). Če sporazum o financiranju do takrat ni sklenjen, pa sklep preneha veljati šest mesecev po začetku veljavnosti.

            V Bruslju, 18. septembra 2018

                  Za Svet

                  Predsednik

               G. BLÜMEL

            (1)  Skupno stališča Sveta 2008/944/SZVP z dne 8. decembra 2008, ki opredeljuje skupna pravila glede nadzora izvoza vojaške tehnologije in opreme (UL L 335, 13.12.2008, str. 99).

            PRILOGA
            1.   Ozadje

                        (a)

                        Sedanji konflikt v Jemnu je povzročil vsesplošno humanitarno krizo, zaradi katere 75 % prebivalstva (približno 22,2 milijona ljudi) potrebuje pomoč. Zaradi oviranja uvoza trgovskega blaga v Jemen tam zdaj hudo primanjkuje osnovnih potrebščin, poleg tega pa so cene blaga, ki je še na voljo, močno poskočile, razrasli so se tudi črni trg in tihotapske mreže.
                        Za odpravljanje težkih humanitarnih razmer v Jemnu je ključno, da se nadaljuje redni pritok trgovskega tovora v državo. Resolucija Varnostnega sveta ZN 2216 (2015) pooblašča države članice ZN, da sprejmejo potrebne ukrepe za preprečitev, da bi z njihovega ozemlja ali prek njega ali z uporabo plovil ali letal pod njihovo zastavo potekala ali da bi njihovi državljani izvajali neposredno ali posredno dobavo, prodajo ali prenos orožja in pripadajočega materiala vseh vrst, vključno z orožjem in strelivom, vojaškimi vozili in opremo, paravojaško opremo in rezervnimi deli za zgoraj navedeno, za določene posameznike in subjekte, ki jih bo na seznam uvrstil Odbor, ustanovljen na podlagi te resolucije. Da bi bil pritok trgovskega blaga v Jemen karseda nemoten, je jemenska vlada ZN zaprosila, naj s spremljanjem in inšpekcijskimi pregledi zagotovi, da bo tovor s trgovskim blagom, ki vstopa v jemenske teritorialne vode, v skladu z zahtevami iz RVSZN št. 2216 (2015).
                        Decembra 2015 je bil Urad Združenih narodov za projektne storitve (UNOPS) zaprošen za operativno izvajanje in upravljanje mehanizma za nadzor nad spremljanjem in inšpekcijskimi pregledi v imenu Urada ZN za usklajevanje humanitarnih zadev (UN OCHA), jemenske vlade in zadevnih držav članic ZN, da bi bil pritok trgovskega blaga na območja Jemna, ki niso pod nadzorom vlade, karseda nemoten. UNVIM je začel delovati 5. maja 2016.
                        Po omejitvah ladijskega prometa za severni Jemen, ki jih je novembra 2017 uvedla koalicija, se je UNVIM posvetoval z donatorji in zunanjimi partnerji, pa tudi s koalicijo. V predlogu, s katerim se mandat UNVIM z aprila 2018 podaljša na marec 2019, so bile upoštevane te razprave o krepitvi njegove zmogljivosti, pomisleki glede nevarnosti tihotapljenja orožja na krovu trgovskih ladij in želja po zmanjšanju zamud v trgovskem ladijskem prometu.
                        UNVIM zdaj deluje v Džibutiju (4 uradniki za spremljanje, 4 inšpektorji, 4 skupine s psi za odkrivanje eksplozivov, 13 članov upravnega/tehničnega osebja in do 7 napotenih strokovnjakov iz Združenega kraljestva) ter v Džedi (Saudova Arabija) z 2 uradnikoma za spremljanje. Razpravlja pa se tudi o razširitvi dejavnosti spremljanja na King Abdullah Port (Saudova Arabija), Salalah in Sohar (Oman) ter Dubaj (Združeni arabski emirati).

                        (b)

                        EU dosledno poudarja, da je treba učinkovito in pravočasno procesirati trgovski ladijski promet, ter podpira nadaljnje delovanje UNVIM in neovirano izvajanje njegovega mandata. Kakšno koli podporo EU za nadaljevanje UNVIM bi bilo zato treba obravnavati z vidika izboljšanja učinkovitosti mehanizma ter s tem povečanja zmožnosti gospodarskih subjektov in držav, da do jemenskega prebivalstva pripeljejo trgovsko blago. V sklepih Sveta iz aprila 2017 je navedeno naslednje: „Da bo mehanizem Združenih narodov za preverjanje in inšpekcijske preglede lahko deloval učinkovito in s polno zmogljivostjo, potrebuje dosledno podporo koalicije in jemenske vlade“. Poleg tega bi bilo treba vse dejavnosti EU obravnavati v širšem okviru zavezanosti EU politični razrešitvi konflikta in kot del dosledne podpore prizadevanjem posebnega odposlanca ZN.

                  2.   Postopek inšpekcijskih pregledov in preverjanja v okviru UNVIM

            UNVIM se trenutno uporablja za vsa plovila nad 100 MT, namenjena v jemenska pristanišča, ki niso pod nadzorom jemenske vlade, ter za (1) vsa plovila, ki prevažajo trgovsko blago, ki so ga nabavili gospodarski ali vladni subjekti s sedežem v Jemnu in je namenjeno za prodajo v Jemnu, in (2) dvostransko pomoč držav članic ZN, ki se ne posreduje prek agencij, skladov in programov ZN ali priznanih mednarodnih humanitarnih organizacij.
            Postopek preverjanja se začne, ko ladjarska družba na strani www.vimye.org predloži spletno prošnjo za dostop, naloži potrebne dokumente in UNVIM pošlje vso zahtevano dokumentacijo. UNVIM v 48 urah pregleda dokumentacijo in pošlje uradna obvestila zunanjim partnerjem, na primer enoti za evakuacijske in humanitarne operacije koalicijskih sil (EHOC). UNVIM se nato na podlagi lastnega postopka, v katerem med drugim upošteva neskladja v prejeti dokumentaciji, neprijavljene pristanke v pristaniščih, sumljivo gibanje plovila, več kot štiriurni izklop sistema samodejnega prepoznavanja, odloči, ali bo plovilo pregledano ali ne. Inšpekcijski pregledi plovil se opravijo v pristanišču v teritorialnih vodah ali na morju v mednarodnih vodah.
            Zatem se bodisi izda bodisi ne izda (prekliče, zavrne ali razveljavi) potrdilo o odobritvi dostopa. UNVIM prek sistema samodejnega prepoznavanja še naprej spremlja premike plovil z odobrenim dostopom, tudi med približevanjem območju za čakanje pod upravo koalicije, od območja za čakanje do sidrišča, od sidrišča do priveza za raztovarjanje. UNVIM preneha spremljanje, ko plovila z odobrenim dostopom, potem ko so raztovorila tovor in izplula iz pristanišča, zapustijo jemenska rdečemorska pristanišča. Med celotnim postopkom je v tesnih stikih z ladjarskimi družbami in poveljniki (kapitani) plovil ter ima ključno vlogo pri reševanju vseh težav, na katere plovila naletijo na morju, med drugim v njihovem imenu posreduje pri enoti za evakuacijske in humanitarne operacije ter koaliciji. Dejavnosti UNVIM, ki olajšujejo celotni postopek odobritve, in stalna komunikacija z ladijskimi družbami so ključne za ohranjanje zaupanja mednarodnih linijskih družb in s tem za zagotavljanje, da bo uvoženo trgovsko blago kljub nadaljevanju konflikta še naprej prihajalo do večine jemenskega prebivalstva.
            UNVIM poskuša odpraviti pomisleke mednarodne ladjarske skupnosti tudi tako, da se vsake tri mesece sestane z njenimi predstavniki, da bi zagotovil ustrezno upoštevanje in reševanje težav in izzivov, s katerimi se ta skupnost sooča.
            3.   Splošni cilji

            Da bi lahko UNVIM nemoteno izvajal svoj mandat, je splošni cilj ukrepa prispevati k ponovni vzpostavitvi neoviranega prostega pritoka trgovskega blaga v Jemen z zagotavljanjem preglednega in učinkovitega postopka odobritve pošiljk trgovskega blaga, namenjenih v jemenska pristanišča, ki niso pod nadzorom jemenske vlade.
            Posebni cilji programa so:

                        —

                        povečati pritok trgovskega tovora v Jemen s pospešitvijo nadaljnjega postopka odobritve pošiljk trgovskega blaga in ponovno prepričati ladjarske družbe, da sta pristanišči Hudajda in Salif dostopni kljub sedanjemu konfliktu,

                        —

                        povečati zmogljivosti UNVIM za napotitve dodatnega osebja in virov v Džibuti, King Abdullah Port (Saudova Arabija) ter pristanišča v Salalahu in Soharju (Oman) ter Dubaju (Združeni arabski emirati), pa tudi njegovo odzivno sposobnost v primeru, da se med trajanjem projekta nanj prenesejo dodatne pristojnosti v pristanišču Hudajda.

                  Če bi se mandat ali potrebe UNVIM spremenili tako, da bi ustreznost ali relevantnost projekta pri uresničevanju navedenih ciljev postala vprašljiva, bo EU temu ustrezno ponovno preučila svoj prispevek.
            4.   Opis dejavnosti

            Za tehnično izvedbo projekta bo odgovoren UNOPS.
            Dejavnost 1: povečati število uradnikov za spremljanje v okviru UNVIM. Do pet (5) dodatnih uradnikov za spremljanje in do dva (2) dodatna inšpektorja za tovor bo zaposlenih za Džibuti, King Abdullah Port in Džedo (Saudova Arabija) ter pristanišča v Salalahu in Soharju (Oman) in Dubaju (Združeni arabski emirati) ali za katere koli druge lokacije, okvirno tudi Hudajdo. Te povečane zmogljivosti bodo UNVIM omogočile, da se bo lahko hitro prilagodil vsem dogodkom, ter povečale njegov operativni doseg pri izvajanju inšpekcijskih pregledov plovil in hkrati zagotovile njegovo nemoteno delovanje. UNVIM bo zaposlil še enega uradnika, ki bo deloval v Džibutiju in bo med drugim sodeloval z EU ter zlasti z delegacijami EU na območju Rdečega morja.
            Načrtovane dejavnosti so:

                        —

                        UNOPS bo v skladu s svojimi pravili in postopki za zaposlovanje zaposlil nove uradnike za spremljanje, inšpektorje in uradnika,

                        —

                        UNOPS bo o vseh prostih delovnih mestih predhodno obvestil ESZD.

                  Časovnica: ves čas trajanja projekta.
            Dejavnost 2: najem dela džibutskega pristanišča. Po podpisu sporazuma o sodelovanju pri projektu z džibutskimi oblastmi 1. maja 2018 ima UNVIM v najemu pristane in priveze v džibutskem pristanišču, da bi zagotovil stalno lokacijo za opravljanje inšpekcijskih pregledov. Trenutno se obnavlja nov pristaniški objekt, da bi olajšali delo uradnikov za spremljanje, inšpektorjev in psov za odkrivanje eksploziva. To bo prispevalo tudi k pospešenju inšpekcijskih pregledov.
            Časovnica: ves čas trajanja projekta.
            Dejavnost 3: povečati število psov za odkrivanje eksploziva v Džibutiju s štiri na šest: UNVIM bo povečal število psov za odkrivanje eksploziva in njihovih vodnikov s štiri na šest. Glede na vremenske razmere v Džibutiju in ker navedeni psi med inšpekcijskimi pregledi potrebujejo počitek, so zaradi povečanega števila inšpekcijskih pregledov potrebne dodatne zmogljivosti, da bi zagotovili dobro počutje psov in nemoteno delovanje.
            Načrtovane dejavnosti:

                        —

                        kot pri postopkih ZN za oddajo naročil bo UNOPS bodisi objavil nov razpis za sklenitev pogodbe za pse za odkrivanje razstreliva in njihove vodnike bodisi spremenil obstoječo pogodbo s sedanjim ponudnikom storitev, ki ga uporablja UNVIM (TDI – The Development Initiative),

                        —

                        novi psi za odkrivanje eksploziva bodo vključeni v obstoječo ekipo štirih psov in njihovih vodnikov.

                  Časovnica: ves čas trajanja projekta.
            Dejavnost 4: nakup dodatne inšpekcijske opreme: UNVIM bo nabavil dva (2) prenosna skenerja, da bi svoji ekipi v Džibutiju pomagal pri skeniranju zabojnikov in tovora. Ta dodatna oprema bo omogočila hitrejšo izvedbo inšpekcijskih pregledov plovil v džibutskem pristanišču in mednarodnih vodah.
            Načrtovane dejavnosti so:

                        —

                        priprava tehničnih specifikacij, ki je v teku,

                        —

                        kot pri postopkih UNOPS za oddajo naročil bo objavljen mednarodni razpis za oddajo ponudb za blago in sklenitev pogodbe,

                        —

                        dobava opreme in usposabljanje ustreznega osebja.

                  Časovnica: od prvega do četrtega meseca izvajanja projekta.
            Ob koncu projekta bodo sredstva prerazporejena v skladu s pogodbo, podpisano z Evropsko komisijo.
            Dejavnost 5: Izvajanje projekta
            UNPOS bo zagotovil nadzor nad upravljanjem projekta; to naj bi vključevalo pripravo vmesnih ciljev, notranjih pregledov, nadzor nad pogodbenimi obveznostmi in finančnim upravljanjem. Predvidene dejavnosti vključujejo:

                        —

                        naročanje zunanjih storitev ali sporazum o posebnih storitvah za tehnično pomoč pri izvajanju projekta,

                        —

                        finančno in pogodbeno upravljanje storitev, ki jih UNPOS oddaja v podizvajanje tretjim osebam.

                  Časovnica: ves čas trajanja projekta.
            5.   Pričakovani rezultati

            Ob okrepitvi operativnih dejavnosti UNVIM naj bi bili rezultati projekta naslednji:

                        —

                        preprečen pritok prepovedanega blaga v jemenska rdečemorska pristanišča,

                        —

                        olajšan prosti pritok trgovskega blaga v jemenska rdečemorska pristanišča,

                        —

                        mednarodne ladjarje prepričati z uporabo preglednega in učinkovitega postopka za trgovsko blago, ki vstopa v jemenska rdečemorska pristanišča, kljub nadaljnjemu konfliktu,

                        —

                        podpora jemenski vladi pri zadovoljevanju potreb prebivalstva po osnovnih dobrinah, ki niso v celoti zadovoljene s humanitarno pomočjo in lokalnimi viri.

                  6.   Predvideno trajanje

            Predvideno trajanje projekta je 12 mesecev, v dveh šestmesečnih obdobjih (6 + 6). Prvo obdobje bo trajalo do marca 2019, drugo pa se bo začelo aprila 2019. Ker sedanji finančni dogovor UNVIM z donatorji velja samo do marca 2019, je v sklepu Sveta predvidena posebna ureditev za obdobje po marcu 2019.
            Ta dogovor vključuje klavzulo o pregledu, v kateri je navedeno, da je treba prispevek EU ponovno preučiti in, če se bodo države članice s tem strinjale, brez prekinitve podaljšati za nadaljnjih šest mesecev.
            V skladu s tem bo sporazum o prenosu pooblastil med Komisijo in UNOPS podpisan za začetno šestmesečno obdobje, ki ga bo mogoče podaljšati za nadaljnjih šest mesecev, če se bodo s tem strinjale države članice.
            7.   Prepoznavnost Unije

            UNPOS, ki je odgovoren za tehnično izvajanje projekta, bo zagotovil ustrezno prepoznavnost finančne podpore Unije, na primer v poročilih ter med dogodki in srečanji. Na vsej dokumentaciji UNVIM bo prikazana zastava EU.
            UNVIM/UNOPS bo zagotovil, da bo vsa nepotrošna oprema, nabavljena s sredstvi EU, ustrezno prepoznavna, med drugim označena z logotipom EU. Če bi takšno označevanje lahko ogrozilo privilegije in imunitete UNOPS ali varnost osebja te organizacije ali končnih upravičencev, bo poskrbljeno za primerno alternativno ureditev.
            8.   Sodelovanje EU v usmerjevalnem odboru UNVIM

            Usmerjevalni odbor UNVIM vključuje Kraljevino Saudovo Arabijo (EHOC in ministrstvo za obrambo), Združene arabske emirate, jemensko vlado (uradnik UNVIM za zvezo s sedežem v Džibutiju in predstavnik ministrstva za promet), UNPOS in OCHA. Združene države Amerike, Nizozemska in Združeno kraljestvo se tega srečanja udeležujejo s „statusom opazovalcev“ v vlogi donatorjev UNVIM, EU pa bo sodelovala na mesečnih srečanjih usmerjevalnega obora UNVIM.
            9.   Poročanje

            UNVIM/UNOPS bo ESZD mesečno poročala, da bi preučili napredek pri doseganju rezultatov projekta. Ta poročila bodo poslana ustreznemu telesu Sveta.
            ESZD bo poročala ustreznemu telesu Sveta o mesečnih srečanjih usmerjevalnega odbora UNVIM.
            UNIM/UNOPS bo vsake tri mesece neposredno poročal ustreznemu telesu Sveta v Bruslju.
            UNVIM/UNOPS bo predložil končno in finančno poročilo v šestih mesecih po koncu izvedbenega obdobja.


title: Sklep Sveta (SZVP) 2018/1247 z dne 18. septembra 2018 o spremembi Sklepa 2012/392/SZVP o misiji SVOP Evropske unije v Nigru (EUCAP Sahel Niger)

text:
                  19.9.2018

                  SL

                  Uradni list Evropske unije

                  L 235/7

         SKLEP SVETA (SZVP) 2018/1247
         z dne 18. septembra 2018
         o spremembi Sklepa 2012/392/SZVP o misiji SVOP Evropske unije v Nigru (EUCAP Sahel Niger)
         SVET EVROPSKE UNIJE JE –
         ob upoštevanju Pogodbe o Evropski uniji ter zlasti člena 42(4) in člena 43(2) Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Svet je 16. julija 2012 sprejel Sklep 2012/392/SZVP (1) o ustanovitvi misije SVOP Evropske unije v Nigru, da bi podprli krepitev zmogljivosti nigrskih varnostnih akterjev za boj proti terorizmu in organiziranemu kriminalu (EUCAP Sahel Niger).

                     (2)

                     Svet je s Sklepom (SZVP) 2016/1172 (2) misijo podaljšal do 15. julija 2018 in ji s Sklepom (SZVP) 2017/1253 (3) zagotovil referenčni finančni znesek do istega datuma. Poleg tega je Svet s Sklepom (SZVP) 2018/997 (4) misijo in njen referenčni znesek podaljšal do 30. septembra 2018.

                     (3)

                     Evropski svet je 28. junija 2018 sprejel sklepe o migracijah.

                     (4)

                     Politični in varnostni odbor je po strateškem pregledu misije priporočil, naj se mandat misije EUCAP Sahel Niger spremeni in podaljša za dve leti.

                     (5)

                     Misija EUCAP Sahel Niger se bo izvajala v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe o Evropski uniji.

                     (6)

                     Sklep 2012/392/SZVP bi bilo zato treba ustrezno spremeniti –

               SPREJEL NASLEDNJI SKLEP:

            Člen 1
            Sklep 2012/392/SZVP se spremeni:

                        (a)

                        členi 1, 2 in 3 se nadomestijo z naslednjim:

                           „Člen 1
                           Misija
                           Unija ustanovi misijo SVOP Evropske unije v Nigru, da bi podprla krepitev zmogljivosti nigrskih varnostnih akterjev za boj proti terorizmu in organiziranemu kriminalu (EUCAP Sahel Niger), vključno zaradi izboljšanja njihove zmogljivosti nadzora ter boja proti nedovoljenim migracijam in zmanjšanja s tem povezanega kriminala.

                           Člen 2
                           Cilji
                           V okviru izvajanja strategije Evropske unije za varnost in razvoj Sahela je cilj EUCAP Sahel Niger omogočiti nigrskim oblastem, da razvijejo potrebne strateške okvire in nadalje izvajajo obstoječe strategije. EUCAP Sahel Niger si prizadeva tudi, da bi različni nigrski varnostni akterji, ki se borijo proti terorizmu in organiziranemu kriminalu, oblikovali integriran, večdisciplinaren, skladen in trajnosten pristop, ki temelji na spoštovanju človekovih pravic. Nigrskim osrednjim in lokalnim oblastem in varnostnim silam tudi pomaga pri razvijanju politik, tehnik in postopkov za učinkovit nadzor nad nedovoljenimi migracijami in boj proti njim.

                           Člen 3
                           Naloge

                              1.   Za izpolnjevanje ciljev iz člena 2 EUCAP Sahel Niger:

                                          (a)

                                          izboljša sodelovanje na področju varnosti med različnimi akterji v Nigru in podpira razvoj strateških okvirov in nadaljnje izvajanje obstoječih strategij na tem področju;

                                          (b)

                                          krepi zmogljivosti nigrskih varnostnih sil v boju proti terorizmu in organiziranemu kriminalu, in sicer s svetovanjem, usposabljanjem in po potrebi mentorstvom;

                                          (c)

                                          pomaga nigrskim varnostnim silam pri razvijanju postopkov in tehnik za učinkovit nadzor nad nedovoljenimi migracijami in boj proti njim ter zmanjšanje s tem povezanega kriminala z zagotavljanjem strateškega svetovanja in usposabljanja, vključno o nadzoru na mejah, v podporo ciljem Unije glede migracij;

                                          (d)

                                          lajša regionalno in mednarodno usklajevanje boja proti terorizmu, organiziranemu kriminalu in nedovoljenim migracijam.

                              2.   EUCAP Sahel Niger se osredotoča na dejavnosti iz odstavka 1, ki prispevajo k boljšemu nadzoru nad ozemljem Nigra, med drugim z usklajevanjem z nigrskimi oboroženimi silami.

                              3.   EUCAP Sahel Niger si pri opravljanju svojih nalog prizadeva zagotoviti, da se zmogljivosti Nigra za boj proti terorizmu in organiziranemu kriminalu razvijajo na trajnosten način, zlasti z izboljšavami upravljanja človeških virov, logistike in politik usposabljanja Nigra na tem področju.

                              4.   EUCAP Sahel Niger nima nobene izvršilne funkcije.“;

                        (b)

                        v členu 13(1) se doda naslednji pododstavek:
                        „Referenčni finančni znesek za kritje odhodkov, povezanih z misijo EUCAP Sahel Niger, za obdobje od 1. oktobra 2018 do 30. septembra 2020 znaša 63 400 000 EUR.“;

                        (c)

                        v členu 16 se drugi stavek nadomesti z naslednjim:
                        „Uporablja se do 30. septembra 2020.“.

            Člen 2
            Ta sklep začne veljati na dan sprejetja.

            V Bruslju, 18. septembra 2018

                  Za Svet

                  Predsednik

               G. BLÜMEL

            (1)  Sklep Sveta 2012/392/SZVP z dne 16. julija 2012 o misiji SVOP Evropske unije v Nigru (EUCAP SAHEL Niger) (UL L 187, 17.7.2012, str. 48).

            (2)  Sklep Sveta (SZVP) 2016/1172 z dne 18. julija 2016 o spremembi Sklepa 2012/392/SZVP o misiji SVOP Evropske unije v Nigru (EUCAP Sahel Niger) (UL L 193, 19.7.2016, str. 106).

            (3)  Sklep Sveta (SZVP) 2017/1253 z dne 11. julija 2017 o spremembi Sklepa 2012/392/SZVP o misiji SVOP Evropske unije v Nigru (EUCAP Sahel Niger) (UL L 179, 12.7.2017, str. 15).

            (4)  Sklep Sveta (SZVP) 2018/997 z dne 13. julija 2018 o spremembi Sklepa 2012/392/SZVP o misiji SVOP Evropske unije v Nigru (EUCAP Sahel Niger) (UL L 178, 16.7.2018, str. 7).


title: Sklep Sveta (SZVP) 2018/1248 z dne 18. septembra 2018 o imenovanju posebnega predstavnika Evropske unije za mirovni proces na Bližnjem vzhodu

text:
                  19.9.2018

                  SL

                  Uradni list Evropske unije

                  L 235/9

         SKLEP SVETA (SZVP) 2018/1248
         z dne 18. septembra 2018
         o imenovanju posebnega predstavnika Evropske unije za mirovni proces na Bližnjem vzhodu
         SVET EVROPSKE UNIJE JE –
         ob upoštevanju Pogodbe o Evropski uniji ter zlasti člena 33 in člena 31(2) Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:

                     (1)

                     Rešitev izraelsko-palestinskega spora je strateška prednostna naloga Unije, zato mora biti Unija tudi v prihodnje dejavno vključena, dokler se ne doseže rešitev soobstoja dveh držav.

                     (2)

                     Posebnega predstavnika Evropske unije (PPEU) za mirovni proces na Bližnjem vzhodu bi bilo treba imenovati za obdobje do 29. februarja 2020.

                     (3)

                     PPEU bo mandat izvajal v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe –

               SPREJEL NASLEDNJI SKLEP:

            Člen 1
            Posebni predstavnik Evropske unije
            Susanna TERSTAL se imenuje za posebno predstavnico Evropske unije (PPEU) za mirovni proces na Bližnjem vzhodu za obdobje do 29. februarja 2020. Svet lahko na podlagi ocene Političnega in varnostnega odbora (PVO) ter na predlog visokega predstavnika Unije za zunanje zadeve in varnostno politiko (VP) odloči, da mandat PPEU predčasno preneha.

            Člen 2
            Cilji politike

               1.   Mandat PPEU temelji na ciljih politike Unije v zvezi z mirovnim procesom na Bližnjem vzhodu.

               2.   Splošni cilj je celovit mir, ki bi ga bilo treba doseči v obliki rešitve soobstoja dveh držav, in sicer Izraela ter demokratične, ozemeljsko celovite, stabilne, miroljubne in suverene palestinske države, ki soobstajata znotraj varnih in priznanih meja ter vzdržujeta normalne odnose s svojimi sosedami v skladu z ustreznimi resolucijami Varnostnega sveta Združenih narodov (ZN) (RVSZN) 242 (1967) in 338 (1973) ter ob upoštevanju drugih ustreznih resolucij, vključno z RVSZN 2334 (2016), madridskimi načeli, vključno z načelom „zemlja za mir“, časovnim načrtom, že doseženimi dogovori med obema stranema, arabsko mirovno pobudo in priporočili bližnjevzhodne četverice (v nadaljnjem besedilu: četverica) z dne 1. julija 2016. Ob upoštevanju različnih vidikov izraelsko-arabskih odnosov je regionalna razsežnost ključni element za dosego celovitega miru.

               3.   Za uresničevanje tega cilja so politične prednostne naloge ohranjanje rešitve soobstoja dveh držav ter vnovični zagon mirovnega procesa in podpora temu procesu. Jasni parametri, s katerimi se opredeli osnova za pogajanja, so ključni elementi za uspešen rezultat, pri čemer je Unija svoje stališče v zvezi s temi parametri določila v sklepih Sveta iz decembra 2009, decembra 2010 in julija 2014, na kar bo še naprej dejavno opozarjala.

               4.   Unija je zavezana sodelovanju z vpletenima stranema in partnerji v mednarodni skupnosti, vključno s sodelovanjem v četverici, ter dejavnemu izvajanju ustreznih mednarodnih pobud, da bi pogajanja dobila nov zagon.

            Člen 3
            Mandat

               1.   Da bi se dosegli cilji politike, je mandat PPEU:

                           (a)

                           zagotavljati dejaven in učinkovit prispevek Unije k ukrepom in pobudam, ki vodijo do končne rešitve izraelsko-palestinskega spora na podlagi rešitve soobstoja dveh držav in v skladu s parametri Unije in ustreznimi RVSZN, vključno z RVSZN 2334 (2016), ter v zvezi s tem pripraviti predloge za ukrepanje Unije;

                           (b)

                           spodbujati in vzdrževati tesne stike z vsemi vpletenimi stranmi v mirovnem procesu, ustreznimi političnimi akterji, drugimi državami v regiji, članicami četverice in drugimi zadevnimi državami, pa tudi z ZN in drugimi ustreznimi mednarodnimi organizacijami, kakršna je Liga arabskih držav, da bi skupaj okrepili mirovni proces;

                           (c)

                           po potrebi si prizadevati za promocijo morebitnega novega okvira za pogajanja in prispevati k njemu, in sicer v posvetovanju z vsemi ključnimi deležniki in državami članicami Unije, zlasti s spodbujanjem ciljev skupne izjave, ki so jo sprejeli udeleženci konference v Parizu 15. januarja 2017 (1);

                           (d)

                           dejavno podpirati mirovna pogajanja med vpletenimi stranmi in prispevati k njim, vključno s posredovanjem predlogov v imenu Unije in v skladu z njeno ustaljeno dolgoletno politiko v kontekstu teh pogajanj;

                           (e)

                           zagotavljati stalno prisotnost Unije v ustreznih mednarodnih forumih;

                           (f)

                           sodelovati pri kriznem upravljanju in preprečevanju kriz, tudi v zvezi z Gazo;

                           (g)

                           če je k temu pozvan, prispevati k izvajanju mednarodnih sporazumov, doseženih med vpletenimi stranmi, in z njimi vzpostaviti stik po diplomatski poti, če ne ravnajo skladno z navedenimi sporazumi;

                           (h)

                           vključevati se v politična prizadevanja za dosego temeljne spremembe, ki bi pripeljala do trajnostne rešitve za območje Gaze, ki je sestavni del prihodnje palestinske države in bi ga bilo treba obravnavati med pogajanji;

                           (i)

                           posebno pozornost nameniti dejavnikom, ki vplivajo na regionalno razsežnost mirovnega procesa, vključevanju arabskih partnerjev in izvajanju arabske mirovne pobude;

                           (j)

                           ohranjati konstruktivne odnose s podpisnicami sporazumov v okviru mirovnega procesa in tako spodbujati spoštovanje temeljnih načel demokracije, med drugim spoštovanje mednarodnega humanitarnega prava, človekovih pravic in pravne države;

                           (k)

                           predlagati posredovanje Unije v mirovnem procesu ter najboljše načine za uveljavljanje pobude Unije in tekočih prizadevanj Unije v okviru mirovnega procesa, na primer pomoč Unije pri palestinskih reformah, vključno s političnimi vidiki zadevnih razvojnih projektov Unije;

                           (l)

                           vpleteni strani pozvati, naj se vzdržita enostranskih ukrepov, ki bi ogrozili izvedljivost rešitve soobstoja dveh držav, in sicer v Jeruzalemu in na območju C okupiranega Zahodnega brega;

                           (m)

                           kot odposlanec pri četverici redno poročati o napredku in poteku pogajanj in dejavnostih četverice ter sodelovati pri pripravah na srečanja odposlancev pri četverici na podlagi stališč Unije in usklajevanj z drugimi člani četverice;

                           (n)

                           sodelovati pri izvajanju politike Unije na področju človekovih pravic v sodelovanju s PPEU za človekove pravice, vključno s smernicami Unije v zvezi s človekovimi pravicami, zlasti pri smernicah Unije v zvezi z vprašanjem otrok v oboroženih spopadih ter v zvezi z nasiljem nad ženskami in dekleti in preprečevanjem vseh vrst diskriminacije proti njim, ter pri izvajanju politike Unije v zvezi z RVSZN 1325 (2000) o ženskah, miru in varnosti, med drugim s spremljanjem in poročanjem o razvoju dogodkov ter oblikovanjem priporočil v zvezi s tem;

                           (o)

                           prispevati k boljšemu razumevanju vloge Unije pri posameznikih, ki odločilno vplivajo na oblikovanje javnega mnenja v regiji.

               2.   PPEU podpira delo VP in ima pregled nad vsemi dejavnostmi Unije v regiji, ki so povezane z mirovnim procesom na Bližnjem vzhodu.

            Člen 4
            Izvajanje mandata

               1.   PPEU je odgovoren za izvajanje mandata, pri tem pa je pod nadzorom VP.

               2.   PVO vzdržuje prednostne stike s PPEU in je glavna točka PPEU za stike s Svetom. PVO brez poseganja v pristojnosti VP strateško vodi in politično usmerja PPEU v okviru njegovega mandata.

               3.   PPEU tesno sodeluje z Evropsko službo za zunanje delovanje (ESZD) in njenimi ustreznimi oddelki.

               4.   PPEU bo redno obiskoval to regijo ter zagotavljal tesno usklajevanje s predstavništvom Unije v Jeruzalemu, delegacijo Unije v Tel Avivu in drugimi zadevnimi delegacijami Unije v regiji.

            Člen 5
            Financiranje

               1.   Referenčni finančni znesek za kritje odhodkov, povezanih z mandatom PPEU, za obdobje do 29. februarja 2020, je 1 730 000 EUR.

               2.   Odhodki se upravljajo v skladu s postopki in pravili, ki se uporabljajo za splošni proračun Unije.

               3.   Upravljanje odhodkov se uredi s sporazumom, ki ga podpišeta PPEU in Komisija.

               4.   PPEU za vse odhodke odgovarja Komisiji.

            Člen 6
            Oblikovanje in sestava ekipe

               1.   PPEU je v okviru svojega mandata in ustreznih razpoložljivih finančnih sredstev odgovoren za oblikovanje ekipe. Ekipa vključuje strokovnjake za posebna vprašanja politik, kot to zahteva mandat. PPEU nemudoma obvešča Svet in Komisijo o sestavi ekipe.

               2.   Države članice in institucije Unije lahko predlagajo napotitev osebja za delo pri PPEU. Plače takega začasno dodeljenega osebja krije organ pošiljatelj. Na delo k PPEU se lahko pošljejo tudi strokovnjaki, ki so jih države članice začasno dodelile institucijam Unije. Mednarodno pogodbeno osebje ima državljanstvo ene od držav članic.

               3.   Vse začasno dodeljeno osebje ostane pod upravno pristojnostjo organa, ki ga pošilja, ter opravlja svoje obveznosti in ravna v interesu mandata PPEU.

               4.   Osebje PPEU je nameščeno skupaj z zadevnim oddelkom ESZD, delegacijo Unije v Tel Avivu in predstavništvom Unije v Jeruzalemu, da se zagotovi usklajenost in doslednost njihovih zadevnih dejavnosti.

            Člen 7
            Privilegiji in imunitete PPEU in osebja PPEU
            Po potrebi se o privilegijih, imunitetah in dodatnih jamstvih, potrebnih za izpolnitev in nemoteno delovanje misije PPEU ter članov osebja PPEU, doseže dogovor z državami gostiteljicami. Države članice in ESZD v ta namen zagotovijo vso potrebno podporo.

            Člen 8
            Varnost tajnih podatkov EU
            PPEU in člani njegove ekipe spoštujejo načela in minimalne standarde varovanja tajnih podatkov iz Sklepa Sveta 2013/488/EU (2).

            Člen 9
            Dostop do informacij in logistična podpora

               1.   Države članice, Komisija ESZD in generalni sekretariat Sveta zagotovijo PPEU dostop do vseh ustreznih informacij.

               2.   Delegacije Unije v regiji in/ali države članice, kakor je ustrezno, zagotavljajo logistično podporo v regiji.

            Člen 10
            Varnost
            V skladu s politiko Unije o varnosti osebja, ki je v okviru operativnih zmogljivosti iz naslova V Pogodbe napoteno zunaj Unije, PPEU v skladu z mandatom PPEU in na podlagi varnostnih razmer na območju, za katerega je odgovoren, sprejme vse razumno izvedljive ukrepe za varnost vsega osebja, ki je pod neposrednim nadzorom PPEU, zlasti tako, da:

                        (a)

                        na podlagi smernic ESZD pripravi poseben varnostni načrt, ki vključuje posebne ukrepe za fizično varnost, organizacijsko varnost in varnost postopkov, ureja upravljanje varnih premikov osebja na območje, za katerega je odgovoren, in znotraj njega ter obvladovanje dogodkov, ki ogrožajo varnost, ter vključuje načrt za ravnanje v nepredvidenih razmerah in načrt za evakuacijo;

                        (b)

                        zagotovi, da je vse osebje, napoteno zunaj Unije, zavarovano za visoko stopnjo tveganja glede na razmere na območju, za katerega je odgovoren;

                        (c)

                        zagotavlja, da so vsi člani ekipe PPEU, ki so napoteni zunaj Unije, vključno z lokalnim pogodbenim osebjem, pred prihodom na območje, za katerega je odgovoren, ali ob prihodu nanj opravili ustrezno varnostno usposabljanje glede na stopnjo ogroženosti, ki jo je za to območje določila ESZD;

                        (d)

                        zagotovi, da se izvajajo vsa dogovorjena priporočila, pripravljena na podlagi rednih ocen varnosti, za Svet, VP in Komisijo pa pripravlja pisna poročila o izvajanju teh priporočil ter o drugih varnostnih vidikih v okviru poročila o napredku in poročila o izvajanju mandata.

            Člen 11
            Poročanje
            PPEU za VP in PVO redno pripravlja ustna in pisna poročila. PPEU po potrebi poroča tudi delovnim skupinam Sveta. Redna poročila se razpošiljajo prek omrežja COREU. PPEU lahko pripravlja poročila za Svet za zunanje zadeve. V skladu z členom 36 Pogodbe lahko PPEU sodeluje pri obveščanju Evropskega parlamenta.

            Člen 12
            Usklajevanje

               1.   PPEU prispeva k enotnosti, doslednosti in uspešnosti ukrepanja Unije ter pomaga zagotavljati, da se za doseganje ciljev politike Unije vsi instrumenti Unije in ukrepi držav članic uporabljajo usklajeno. Po potrebi se vzpostavi stik z državami članicami. Dejavnosti PPEU so usklajene z dejavnostmi služb Komisije. PPEU organizira redne informativne sestanke za delegacije Unije in misije držav članic, zlasti za predstavništvo Unije v Jeruzalemu in delegacijo Unije v Tel Avivu.

               2.   Vzdržujejo se tesni stiki z ustreznimi vodji misij držav članic, vodji delegacij Unije in vodji misij v okviru SVOP. Ti PPEU pri izvajanju njegovega mandata pomagajo po svojih najboljših močeh. PPEU v tesnem usklajevanju z vodjo delegacije Unije v Tel Avivu in predstavništvom Unije v Jeruzalemu daje lokalne politične smernice vodjema policijske misije Evropske unije za Palestinska ozemlja (EUPOL COPPS) in misije pomoči Evropske unije za mejni prehod Rafa (EUBAM Rafah). PPEU je prav tako v stiku z drugimi mednarodnimi in regionalnimi akterji na terenu.

            Člen 13
            Pomoč v zvezi z zahtevki
            PPEU in osebje PPEU pomagajo pri zagotavljanju elementov za odgovore glede morebitnih zahtevkov in obveznosti, ki izhajajo iz mandatov prejšnjih PPEU za mirovni proces na Bližnjem vzhodu, ter zagotavljajo upravno pomoč in dostop do ustrezne dokumentacije v te namene.

            Člen 14
            Pregled
            Izvajanje tega sklepa in njegova usklajenost z drugimi prispevki Unije za regijo se redno preverjata. PPEU do 31. januarja 2019 predloži Svetu, VP in Komisiji poročilo o napredku, do 30. novembra 2019 pa celovito poročilo o izvajanju mandata.

            Člen 15
            Začetek veljavnosti
            Ta sklep začne veljati na dan sprejetja.

            V Bruslju, 18. septembra 2018

                  Za Svet

                  Predsednik

               G. BLÜMEL

            (1)  Ena država članica (Združeno kraljestvo) je bila navzoča le kot opazovalka in ni podpisala skupne izjave, sprejete na konferenci.

            (2)  Sklep Sveta 2013/488/EU z dne 23. septembra 2013 o varnostnih predpisih za varovanje tajnih podatkov EU (UL L 274, 15.10.2013, str. 1).


title: Sklep Sveta (EU) 2018/1485 z dne 28. septembra 2018 o oblikovanju stališča, ki se zavzame v imenu Evropske unije v zvezi s spremembami prilog k Evropskemu sporazumu o mednarodnem cestnem prevozu nevarnega blaga (ADR) in predpisov, priloženih Evropskemu sporazumu o mednarodnem prevozu nevarnega blaga po celinskih plovnih poteh (ADN)

text:
                  5.10.2018

                  SL

                  Uradni list Evropske unije

                  L 251/25

         SKLEP SVETA (EU) 2018/1485
         z dne 28. septembra 2018
         o oblikovanju stališča, ki se zavzame v imenu Evropske unije v zvezi s spremembami prilog k Evropskemu sporazumu o mednarodnem cestnem prevozu nevarnega blaga (ADR) in predpisov, priloženih Evropskemu sporazumu o mednarodnem prevozu nevarnega blaga po celinskih plovnih poteh (ADN)
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 91 v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Evropski sporazum o mednarodnem cestnem prevozu nevarnega blaga (ADR) je začel veljati 29. januarja 1968. Evropski sporazum o mednarodnem prevozu nevarnega blaga po celinskih plovnih poteh (ADN) je začel veljati 29. februarja 2008.

                     (2)

                     Unija ni pogodbenica ADR ali ADN. Vse države članice so pogodbenice ADR, 13 držav članic pa je pogodbenic ADN.

                     (3)

                     V skladu s členom 14 ADR lahko katera koli pogodbenica predlaga eno ali več sprememb prilog k ADR. Delovna skupina za prevoz nevarnega blaga (WP.15) lahko sprejme osnutek sprememb navedenih prilog. V skladu s členom 20 ADN lahko upravni odbor ADN sprejme osnutke sprememb predpisov, priloženih ADN. Take predlagane spremembe se štejejo za sprejete, razen če v treh mesecih od datuma, ko jih posreduje generalni sekretar Združenih narodov, vsaj ena tretjina pogodbenic ali pet od njih, če ena tretjina presega to število, generalnemu sekretarju predloži pisno obvestilo o nasprotovanju predlaganim spremembam.

                     (4)

                     Predlagane spremembe, ki sta jih v obdobju 2016–2018 sprejela WP.15 in upravni odbor ADN, so bile 1. julija 2018 poslane pogodbenicam ADR in ADN.

                     (5)

                     Predlagane spremembe lahko odločilno vplivajo na vsebino prava Unije, in sicer Direktive 2008/68/ES Evropskega parlamenta in Sveta (1). Navedena direktiva določa zahteve za prevoz nevarnega blaga po cesti, železnici ali celinskih plovnih poteh znotraj držav članic ali med njimi, pri čemer se sklicuje na ADR, Pravilnik o mednarodnem železniškem prevozu nevarnega blaga (RID) iz Dodatka C h Konvenciji o mednarodnem železniškem prometu (COTIF) in ADN. Člen 4 Direktive 2008/68/ES določa, da se prevoz nevarnega blaga med državami članicami in tretjimi državami odobri, če je v skladu z zahtevami ADR, RID ali ADN, razen če ni drugače navedeno v prilogah k navedeni direktivi. Komisija je na podlagi člena 8 Direktive 2008/68/ES pooblaščena za prilagoditev prilog k navedeni direktivi znanstvenemu in tehničnemu napredku, zlasti da se upoštevajo spremembe ADR, RID in ADN.

                     (6)

                     Predlagane spremembe zadevajo tehnične standarde ali enotne tehnične predpise z namenom zagotovitve varnega in učinkovitega prevoza nevarnega blaga ob upoštevanju znanstvenega in tehničnega napredka v sektorju ter razvoja novih snovi in izdelkov, ki predstavljajo nevarnost med prevozom. Razvoj prevoza nevarnega blaga po cesti in celinskih plovnih poteh, tako v Uniji kot tudi med Unijo in njenimi sosednjimi državami, je ključni sestavni del skupne prometne politike in zagotavlja pravilno delovanje vseh industrijskih panog, ki proizvajajo ali uporabljajo blago, ki je razvrščeno kot nevarno v skladu z ADR in ADN.

                     (7)

                     Vse predlagane spremembe so upravičene in koristne, zato bi jih Unija morala podpreti. Stališče, ki se zavzame v imenu Unije v zvezi s predlaganimi spremembami prilog k ADR in predpisov, priloženih ADN, bi zato moralo temeljiti na priponki k temu sklepu –

               SPREJEL NASLEDNJI SKLEP:

            Člen 1
            Stališče, ki se zavzame v imenu Unije v zvezi s predlaganimi spremembami prilog k ADR in predpisov, priloženih ADN, temelji na priponki k temu sklepu.
            Manjše spremembe predlaganih sprememb prilog ADR in predpisov, priloženih ADN, se lahko dogovorijo brez nadaljnjega sklepa Sveta, v skladu s členom 2.

            Člen 2
            Stališče, ki se v imenu Unije zavzame v zvezi s predlaganimi spremembami prilog k ADR, kot je določeno v členu 1, izrazijo tiste države članice, ki so pogodbenice ADR, pri čemer ravnajo skupaj v interesu Unije.
            Stališče, ki se v imenu Unije zavzame v zvezi s predlaganimi spremembami predpisov, priloženih ADN, kot je določeno v členu 1, izrazijo tiste države članice, ki so pogodbenice ADN, pri čemer ravnajo skupaj v interesu Unije.

            Člen 3
            Sklicevanje na sprejete spremembe prilog k ADR in predpisov, priloženih ADN, vključno z datumom oziroma datumi začetka njihove veljavnosti, se objavi v Uradnem listu Evropske unije.

            Člen 4
            Ta sklep začne veljati na dan sprejetja.

            V Bruslju, 28. septembra 2018

                  Za Svet

                  Predsednica

               M. SCHRAMBÖCK

            (1)  Direktiva 2008/68/ES Evropskega parlamenta in Sveta z dne 24. septembra 2008 o notranjem prevozu nevarnega blaga (UL L 260, 30.9.2008, str. 13).

            PRILOGA

                        Predlog

                        Referenčni dokument

                        Uradno obvestilo

                        Zadeva

                        Opombe

                        Stališče EU

                        1

                        ECE/TRANS/WP.15/240

                           C.N.304.2018.TREATIES-XI.B.14

                        Osnutki sprememb prilog A in B k ADR

                        Tehnično soglasje, doseženo v okviru delovne skupine za prevoz nevarnega blaga (WP.15).

                        Se strinja s spremembami.

                        2

                        ECE/TRANS/WP.15/240/Add.1

                           C.N.304.2018.TREATIES-XI.B.14

                        Osnutki sprememb prilog A in B k ADR – Dodatek (Ponovno izdan 8. junija 2018)

                        Tehnično soglasje, doseženo v okviru delovne skupine za prevoz nevarnega blaga (WP.15).

                        Se strinja s spremembami.

                        3

                        ECE/TRANS/WP.15/240/Corr.1

                           C.N.304.2018.TREATIES-XI.B.14

                        Osnutki sprememb prilog A in B k ADR – Popravek (Ponovno izdan 8. junija 2018)

                        Tehnično soglasje, doseženo v okviru delovne skupine za prevoz nevarnega blaga (WP.15).

                        Se strinja s spremembami.

                        4

                        ECE/ADN/45

                           C.N.297.2018.TREATIES-XI.D.6

                        Osnutki sprememb predpisov, priloženih k ADN

                        Tehnično soglasje, doseženo v upravnem odboru ADN.

                        Se strinja s spremembami.


title: Sklep Sveta (EU) 2018/1486 z dne 28. septembra 2018 o stališču, ki se zavzame v imenu Evropske unije v Pododboru za carino, ustanovljenem s Sporazumom o pridružitvi med Evropsko unijo in njenimi državami članicami na eni strani ter Ukrajino na drugi strani, glede nadomestitve Protokola I k navedenemu sporazumu o opredelitvi pojma „izdelki s poreklom“ in načinih upravnega sodelovanja z novim protokolom, ki se sklicuje na Regionalno konvencijo o panevro-mediteranskih preferencialnih pravilih o poreklu

text:
                  5.10.2018

                  SL

                  Uradni list Evropske unije

                  L 251/28

         SKLEP SVETA (EU) 2018/1486
         z dne 28. septembra 2018
         o stališču, ki se zavzame v imenu Evropske unije v Pododboru za carino, ustanovljenem s Sporazumom o pridružitvi med Evropsko unijo in njenimi državami članicami na eni strani ter Ukrajino na drugi strani, glede nadomestitve Protokola I k navedenemu sporazumu o opredelitvi pojma „izdelki s poreklom“ in načinih upravnega sodelovanja z novim protokolom, ki se sklicuje na Regionalno konvencijo o panevro-mediteranskih preferencialnih pravilih o poreklu
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 207 v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:

                     (1)

                     Sporazum o pridružitvi med Evropsko unijo in njenimi državami članicami na eni strani ter Ukrajino na drugi strani (1) (v nadaljnjem besedilu: Sporazum) je Unija podpisala v skladu s Sklepom Sveta 2014/668/EU (2), veljati pa je začel 1. septembra 2017.

                     (2)

                     V skladu z odstavkom 1 člena 39 Protokola I k Sporazumu (v nadaljnjem besedilu: Protokol I) lahko Pododbor za carino, ustanovljen na podlagi člena 83 poglavja 5 naslova IV Sporazuma (v nadaljnjem besedilu: Pododbor za carino), sprejme spremembe določb navedenega protokola.

                     (3)

                     V skladu z odstavkom 2 člena 39 Protokola I lahko Pododbor za carino po pristopu Ukrajine k Regionalni konvenciji o panevro-mediteranskih preferencialnih pravilih o poreklu (3) (v nadaljnjem besedilu: Konvencija) sklene, da se pravila o poreklu iz navedenega protokola nadomestijo s pravili, priloženimi h Konvenciji.

                     (4)

                     Konvencija vsebuje določbe o poreklu blaga, s katerim se trguje v okviru ustreznih sporazumov, sklenjenih med pogodbenicami, in je za Unijo začela veljati 1. maja 2012, za Ukrajino pa 1. februarja 2018.

                     (5)

                     Pododbor za carino sprejme sklep o nadomestitvi Protokola I o opredelitvi pojma „izdelki s poreklom“ in načinih upravnega sodelovanja z novim protokolom, ki se sklicuje na Konvencijo.

                     (6)

                     Primerno je, da se določi stališče, ki se v imenu Unije zavzame v Pododboru za carino, saj bo odločitev tega odbora zavezujoča za Unijo.

                     (7)

                     Člen 6 Konvencije določa, da vsaka pogodbenica sprejme ustrezne ukrepe za zagotovitev, da se ta konvencija dejansko uporablja. V ta namen bi bilo treba Protokol I nadomestiti z novim protokolom, ki se v zvezi s pravili o poreklu sklicuje na Konvencijo.

                     (8)

                     Stališče, ki se v imenu Unije zavzame v Pododboru za carino, bi zato moralo temeljiti na osnutku sklepa, ki je priložen temu sklepu.

                     (9)

                     Ker sklep Pododbora za carino spremeninja Protokol I, ga je treba objaviti v Uradnem listu Evropske unije.

                     (10)

                     V Pododboru za carino Unijo zastopa Komisija v skladu z odstavkom 1 člena 17 Pogodbe o Evropski uniji –

               SPREJEL NASLEDNJI SKLEP:

            Člen 1
            Stališče, ki se v imenu Unije zavzame v Pododboru za carino, ustanovljenem na podlagi člena 83 Sporazuma o pridružitvi med Evropsko unijo in njenimi državami članicami na eni strani ter Ukrajino na drugi strani (v nadaljnjem besedilu: Pododbor za carino), temelji na osnutku sklepa, priloženega temu sklepu.

            Člen 2
            Predstavniki Unije v Pododboru za carino se lahko dogovorijo o manjših tehničnih popravkih osnutka sklepa iz člena 1 brez nadaljnjega sklepa Sveta.

            Člen 3
            Ta sklep je naslovljen na Komisijo.

            V Bruslju, 28. septembra 2018

                  Za Svet

                  Predsednica

               M. SCHRAMBÖCK

            (1)  UL L 161, 29.5.2014, str. 3.

            (2)  Sklep Sveta 2014/668/EU z dne 23. junija 2014 o podpisu Sporazuma o pridružitvi med Evropsko unijo in Evropsko skupnostjo za atomsko energijo in njunimi državami članicami na eni strani ter Ukrajino na drugi strani, v imenu Evropske unije, in o njegovi začasni uporabi, kar zadeva naslov III (razen določb v zvezi z obravnavo državljanov tretjih držav, ki so zakonito zaposleni kot delavci na ozemlju druge pogodbenice) ter naslove IV, V, VI in VII Sporazuma ter z njim povezanih prilog in protokolov (UL L 278, 20.9.2014, str. 1).

            (3)  UL L 54, 26.2.2013, str. 4.

            OSNUTEK
            SKLEP št. …/2018 PODODBORA ZA CARINO EU-UKRAJINA
            z dne…
            o nadomestitvi Protokola I k Sporazumu o pridružitvi EU-Ukrajina o opredelitvi pojma „izdelki s poreklom“ in načinih upravnega sodelovanja
            PODODBOR ZA CARINO EU-UKRAJINA JE –
            ob upoštevanju Sporazuma o pridružitvi med Evropsko unijo in njenimi državami članicami na eni strani ter Ukrajino na drugi strani (1) ter zlasti člena 26(2) Sporazuma,
            ob upoštevanju Protokola I k Sporazumu o pridružitvi med Evropsko unijo in njenimi državami članicami na eni strani ter Ukrajino na drugi strani o opredelitvi pojma „izdelki s poreklom“ in načinih upravnega sodelovanja,
            ob upoštevanju naslednjega:

                        (1)

                        Člen 26(2) Sporazuma o pridružitvi med Evropsko unijo in njenimi državami članicami na eni strani ter Ukrajino na drugi strani (v nadaljnjem besedilu: Sporazum) se za pravila o poreklu sklicuje na Protokol I k Sporazumu (v nadaljnjem besedilu: Protokol I).

                        (2)

                        Sporazum je začel veljati 1. septembra 2017.

                        (3)

                        Člen 39 Protokola I določa, da se Pododbor za carino, ustanovljen na podlagi člena 83 poglavja 5 naslova IV Sporazuma lahko odloči spremeniti določbe navedenega protokola, pravila o poreklu iz navedenega protokola pa nadomestiti z novimi.

                        (4)

                        Regionalna konvencija o panevro-mediteranskih preferencialnih pravilih o poreklu (2) (v nadaljnjem besedilu: Konvencija) je namenjena nadomestitvi protokolov o pravilih o poreklu, ki trenutno veljajo v državah panevro-mediteranskega območja, z enim samim zakonodajnim aktom.

                        (5)

                        Evropska unija je Konvencijo podpisala 15. junija 2011. Skupni odbor, ustanovljen na podlagi člena 3(1) Konvencije, je 16. maja 2017 sklenil, da bi bilo treba Ukrajino povabiti, da pristopi h Konvenciji (3).

                        (6)

                        Evropska unija je deponirala listino o sprejetju pri depozitarju Konvencije 26. marca 2012. Ukrajina je deponirala listino o sprejetju pri depozitarju Konvencije 19. decembra 2017. Posledično je Konvencija v skladu s členom 10(2) in (3) za Unijo začela veljati 1. maja 2012, za Ukrajino pa 1. februarja 2018.

                        (7)

                        Protokol I bi bilo zato treba nadomestiti z novim protokolom, ki se sklicuje na Konvencijo –

                  SPREJEL NASLEDNJI SKLEP:

               Člen 1
               Protokol I k Sporazumu o pridružitvi med Evropsko unijo in njenimi državami članicami na eni strani ter Ukrajino na drugi strani o opredelitvi pojma „izdelki s poreklom“ in načinih upravnega sodelovanja se nadomesti z besedilom iz Priloge k temu sklepu.

               Člen 2
               Ta sklep se objavi v Uradnem listu Evropske unije.

               Člen 3
               Ta sklep začne veljati na dan sprejetja.
               Uporablja se od …

               V …,

                     Za Pododbor za carino EU-Ukrajina

                     Predsednik

               (1)  UL L 161, 29.5.2014, str. 3.

               (2)  UL L 54, 26.2.2013, str. 4.

               (3)  Sklep št. 1/2017 Skupnega odbora Regionalne konvencije o panevro-mediteranskih preferencialnih pravilih o poreklu z dne 16. maja 2017 v zvezi z zahtevo Ukrajine, da postane pogodbenica Regionalne konvencije o panevro-mediteranskih preferencialnih pravilih o poreklu [2017/1367] (UL L 191, 22.7.2017, str. 11).

            PRILOGA
            Protokol I
            o opredelitvi pojma „izdelki s poreklom“ in načinih upravnega sodelovanja

               Člen 1
               Veljavna pravila o poreklu

                  1.   Za namene izvajanja tega sporazuma se uporabljajo Dodatek I in ustrezne določbe Dodatka II k Regionalni konvenciji o panevro-mediteranskih preferencialnih pravilih o poreklu (1) (v nadaljnjem besedilu: Konvencija).

                  2.   Vsa sklicevanja na „ustrezni sporazum“ iz Dodatka I in ustreznih določb Dodatka II h Konvenciji se razumejo kot sklicevanja na ta sporazum.

               Člen 2
               Reševanje sporov

                  1.   Če pride do sporov v zvezi s postopki preverjanja iz člena 32 Dodatka I h Konvenciji, ki jih ni mogoče rešiti med carinskimi organi, ki zahtevajo preverjanje, in carinskimi organi, odgovornimi za izvedbo navedenega preverjanja, se ti spori predložijo Pododboru za carino. Določbe mehanizma za reševanje sporov iz poglavja 14 (Reševanje sporov) naslova IV (Trgovina in z njo povezane zadeve) tega sporazuma se ne uporabljajo.

                  2.   V vseh primerih se spori med uvoznikom in carinskimi organi države uvoznice rešujejo v skladu z zakonodajo te države.

               Člen 3
               Spremembe Protokola
               Pododbor za carino se lahko odloči spremeniti določbe tega protokola.

               Člen 4
               Odstop od Konvencije

                  1.   Če Evropska unija ali Ukrajina pošlje pisno obvestilo depozitarju Konvencije o svoji nameri, da odstopa od Konvencije v skladu s členom 9 Konvencije, Evropska unija in Ukrajina nemudoma začneta pogajanja glede pravil o poreklu za namene izvajanja tega sporazuma.

                  2.   Do začetka veljavnosti teh na novo določenih pravil o poreklu se za ta sporazum še naprej uporabljajo pravila o poreklu iz Dodatka I in, kjer je primerno, iz ustreznih določb Dodatka II h Konvenciji, ki veljajo v trenutku odstopa. Vendar se od trenutka odstopa pravila o poreklu iz Dodatka I in, kjer je primerno, ustrezne določbe Dodatka II h Konvenciji razumejo tako, da dopuščajo le dvostransko kumulacijo med Evropsko unijo in Ukrajino.

               Člen 5
               Prehodne določbe – kumulacija
               Ne glede na člena 16(5) in 21(3) Dodatka I h Konvenciji je lahko, kadar kumulacija vključuje le države Efte, Ferske otoke, Evropsko unijo, Turčijo, države, ki sodelujejo v stabilizacijsko-pridružitvenem procesu, Republiko Moldavijo, Gruzijo in Ukrajino, dokazilo o poreklu potrdilo o gibanju blaga EUR.1 ali izjava o poreklu.

               (1)  UL L 54, 26.2.2013, str. 4.


title: Sklep Sveta (EU) 2018/1509 z dne 2. oktobra 2018 o imenovanju člana Odbora regij na predlog Zvezne republike Nemčije

text:
                  11.10.2018

                  SL

                  Uradni list Evropske unije

                  L 255/14

         SKLEP SVETA (EU) 2018/1509
         z dne 2. oktobra 2018
         o imenovanju člana Odbora regij na predlog Zvezne republike Nemčije
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 305 Pogodbe,
         ob upoštevanju predloga nemške vlade,
         ob upoštevanju naslednjega:

                     (1)

                     Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020.

                     (2)

                     Zaradi konca mandata Wolfganga SCHMIDTA se je sprostilo mesto člana Odbora regij –

               SPREJEL NASLEDNJI SKLEP:

            Člen 1
            Za preostanek mandata, ki se izteče 25. januarja 2020, se za članico Odbora regij imenuje:

                        —

                        Annette TABBARA, Staatsrätin, Bevollmächtigte der Freien und Hansestadt Hamburg beim Bund, der Europäischen Union und für auswärtige Angelegenheiten.

            Člen 2
            Ta sklep začne veljati na dan sprejetja.

            V Luxembourgu, 2. oktobra 2018

                  Za Svet

                  Predsednik

               H. LÖGER

            (1)  Sklep Sveta (EU) 2015/116 z dne 26. januarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 20, 27.1.2015, str. 42).

            (2)  Sklep Sveta (EU) 2015/190 z dne 5. februarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 31, 7.2.2015, str. 25).

            (3)  Sklep Sveta (EU) 2015/994 z dne 23. junija 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 159, 25.6.2015, str. 70).


title: Sklep Sveta (EU) 2018/1560 z dne 15. oktobra 2018 o stališču, ki se v imenu Evropske unije zavzame v Odboru SGP, ustanovljenem z Vmesnim Sporazumom o gospodarskem partnerstvu med Slonokoščeno obalo na eni strani ter Evropsko skupnostjo in njenimi državami članicami na drugi strani, glede sprejetja sklepa Odbora SGP v zvezi s pristopom Republike Hrvaške k Evropski uniji

text:
                  18.10.2018

                  SL

                  Uradni list Evropske unije

                  L 261/19

         SKLEP SVETA (EU) 2018/1560
         z dne 15. oktobra 2018
         o stališču, ki se v imenu Evropske unije zavzame v Odboru SGP, ustanovljenem z Vmesnim Sporazumom o gospodarskem partnerstvu med Slonokoščeno obalo na eni strani ter Evropsko skupnostjo in njenimi državami članicami na drugi strani, glede sprejetja sklepa Odbora SGP v zvezi s pristopom Republike Hrvaške k Evropski uniji
         SVET EVROPSKE UNIJE JE –
         ob upoštevanju Pogodbe o delovanju Evropske unije (PDEU) ter zlasti člena 207 in člena 218(9) Pogodbe,
         ob upoštevanju Vmesnega Sporazuma o gospodarskem partnerstvu med Slonokoščeno obalo na eni strani ter Evropsko skupnostjo in njenimi državami članicami na drugi strani (v nadaljnjem besedilu: Sporazum) (1),
         ob upoštevanju predloga Evropske komisije,
         ob upoštevanju naslednjega:

                     (1)

                     Sporazum je bil v imenu Unije podpisan 26. novembra 2008 na podlagi Sklepa Sveta 2009/156/ES (2) in se začasno uporablja od 3. septembra 2016.

                     (2)

                     Pogodba o pristopu Republike Hrvaške k Uniji je bila podpisana 9. decembra 2011 in je začela veljati 1. julija 2013.

                     (3)

                     Republika Hrvaška je k Sporazumu pristopila 8. novembra 2017 z deponiranjem svojega Akta o pristopu.

                     (4)

                     Na podlagi člena 77 Sporazuma lahko Odbor SGP odloči o potrebnih spremembah zaradi pristopa novih držav članic k Uniji.

                     (5)

                     Primerno je določiti stališče, ki se v imenu Unije zavzame glede sprejetja sklepa Odbora SGP na njegovi letni seji v zvezi s spremembami Sporazuma, ki so potrebne zaradi pristopa Republike Hrvaške k Uniji –

               SPREJEL NASLEDNJI SKLEP:

            Člen 1
            Stališče, ki se v imenu Evropske unije zavzame v Odboru SGP, ustanovljenem z Vmesnim Sporazumom o gospodarskem partnerstvu med Slonokoščeno obalo na eni strani ter Evropsko skupnostjo in njenimi državami članicami na drugi strani, glede sprejetja sklepa Odbora SGP na njegovi letni seji v zvezi s pristopom Republike Hrvaške k Uniji, temelji na osnutku sklepa Odbora SGP, ki je priložen temu sklepu.

            Člen 2
            Sklep Odbora SGP se po sprejetju objavi v Uradnem listu Evropske unije.

            V Luxembourgu, 15. oktobra 2018

                  Za Svet

                  Predsednica

               F. MOGHERINI

            (1)  UL L 59, 3.3.2009, str. 3.

            (2)  Sklep Sveta 2009/156/ES z dne 21. novembra 2008 o podpisu in začasni uporabi vmesnega Sporazuma o gospodarskem partnerstvu med Slonokoščeno obalo na eni strani ter Evropsko skupnostjo in njenimi državami članicami na drugi strani (UL L 59, 3.3.2009, str. 1).

            OSNUTEK
            SKLEP št. …/2018 ODBORA SGP,
            ustanovljenega z Vmesnim Sporazumom o gospodarskem partnerstvu med Slonokoščeno obalo na eni strani ter Evropsko skupnostjo in njenimi državami članicami na drugi strani,
            z dne …
            v zvezi s pristopom Republike Hrvaške k Evropski uniji
            ODBOR SGP JE –
            ob upoštevanju Vmesnega Sporazuma o gospodarskem partnerstvu med Slonokoščeno obalo na eni strani ter Evropsko skupnostjo in njenimi državami članicami na drugi strani (v nadaljnjem besedilu: Sporazum), ki je bil podpisan v Abidžanu 26. novembra 2008 in se začasno uporablja od 3. septembra 2016, ter zlasti členov 76, 77 in 81 Sporazuma,
            ob upoštevanju Pogodbe o pristopu Republike Hrvaške k Evropski uniji (v nadaljnjem besedilu: Unija) in Akta o pristopu k Sporazumu, ki ga je Republika Hrvaška deponirala 8. novembra 2017,
            ob upoštevanju naslednjega:

                        (1)

                        Sporazum se uporablja na ozemljih, na katerih se uporablja Pogodba o delovanju Evropske unije, in pod pogoji, določenimi v navedeni pogodbi, ter na ozemlju Slonokoščene obale.

                        (2)

                        Na podlagi člena 77(3) Sporazuma lahko Odbor SGP odloči o potrebnih spremembah zaradi pristopa novih držav članic k Uniji –

                  SPREJEL NASLEDNJI SKLEP:

               Člen 1
               Republika Hrvaška kot pogodbenica Sporazuma tako kot druge države članice Unije sprejme in upošteva besedilo Sporazuma ter priloge, protokole in izjave, priložene Sporazumu.

               Člen 2
               Člen 81 Sporazuma se nadomesti z naslednjim:

                     „Člen 81
                     Verodostojna besedila
                     Ta sporazum je sestavljen v dveh izvodih v angleškem, bolgarskem, češkem, danskem, estonskem, finskem, francoskem, grškem, hrvaškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem in švedskem jeziku, pri čemer je vsako od teh besedil enako verodostojno.“

               Člen 3
               Unija Slonokoščeni obali pošlje različico Sporazuma v hrvaškem jeziku.

               Člen 4

                  1.   Določbe Sporazuma se uporabljajo za blago, ki je izvoženo iz Slonokoščene obale v Republiko Hrvaško ali iz Republike Hrvaške v Slonokoščeno obalo in je v skladu s pravili o poreklu, ki veljajo na ozemlju pogodbenic Sporazuma, ter je bilo 3. septembra 2016 v tranzitu ali začasni hrambi v carinskem skladišču ali v prosti coni v Slonokoščeni obali ali Republiki Hrvaški.

                  2.   V primerih iz odstavka 1 se odobri preferencialna obravnava, če se carinskim organom države uvoznice v štirih mesecih od datuma začetka veljavnosti tega sklepa predloži dokazilo o poreklu, ki ga naknadno izdajo carinski organi države izvoznice.

               Člen 5
               Slonokoščena obala se zavezuje, da v zvezi s pristopom Republike Hrvaške k Uniji ne bo vložila zahtevkov, zaprosil ali pravnih sredstev ter da ne bo spremenila ali umaknila nobenih koncesij v skladu z odstavkom 6 člena XXIV in členom XXVIII Splošnega sporazuma o carinah in trgovini (GATT) iz leta 1994 ali členom XXI Splošnega sporazuma o trgovini s storitvami (GATS).

               Člen 6
               Ta sklep začne veljati na dan podpisa.
               Vendar se člena 3 in 4 uporabljata od 3. septembra 2016.

               V …,

                     Za Slonokoščeno obalo

                     Za Evropsko unijo